Denja
        
         (varemerke)
Store norske leksikon,Økonomi og næringsliv,Næringsliv,Bedrifter og personer,Norske bedrifter og varemerker
Denja er et norsk varemerke og en tidligere næringsmiddelprodusent, som ble grunnlagt i 1916 i Larvik under navnet Laurvigs Sæbefabrik.
Denja-produktene opphørte i utgangspunktet i 2017, etter at daværende eier Orkla la ned produksjonen. I 2019 kjøpte næringsmiddelkonsernet Agra opp Denja-varemerket og tilhørende oppskrifter. Oppkjøpet medførte at varemerket samme år gjenoppsto hos dagligvareforretningen Rema 1000 med produktet Denja majones. Historikk Såpefabrikken Laurvigs Sæbefabrik ble grunnlagt av Erik Marcussen i Larvik i 1916, som dannet grunnlaget for Denjas virksomhet og utvikling. Noen år senere startet selskapet med matvareproduksjon, blant annet pålegg- og majonesprodukter, før de på 1950-tallet også begynte salatproduksjon. Denja A/S ble i 1985 overtatt av selskapet Rieber & Søn, etter at Marcussen-familien solgte sine aksjer.I 2012 kjøpte næringsmiddelkonsernet Orkla opp Rieber & Søn, herunder også produksjonen av Denja, før de i 2017 la ned produksjonen. Før nedleggelsen hadde Denja fabrikker i Larvik, Voss og Danmark, og produserte særlig salater, majones, dressinger, sprøstekt løk, ketchup, sennep og sild.I 2019 kjøpte næringsmiddelkonsernet Agra, gjennom selskapet A/S Forma, opp Denja-varemerket og tilhørende oppskrifter. Oppkjøpet medførte at varemerket samme år gjenoppsto og i en periode var produktet Denja majones tilgjengelig i Rema 1000-butikker i Norge. Etterfulgt av denne perioden, ble Denja-produktet igjen trukket fra hyllene. Mills AS, som eies av Agra-konsernet, eier Denja-merkevaren, men den er ikke aktiv på markedet.I tillegg til produksjon og salg av Denja majones, eier og produserer Agra-konsernet produkter under merkevarenavn som Melange, Vita Hjertego, Mills, Plantego og Lohmanders. Les mer i Store norske leksikon Rema 1000 Orkla ASA Rieber & Søn varemerke Eksterne lenker Denjas hjemmeside